31999R1062
L 129/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1062/1999 НА КОМИСИЯТА
от 21 май 1999 година
за изменение на Регламент (ЕИО) № 1858/93 относно определяне на подробни правила за прилагане на Регламент (ЕИО) № 404/93 на Съвета по отношение на режима на компенсаторни помощи за загубите на приходи от търговия в сектора на бананите
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 404/93 на Съвета от 13 февруари 1993 г. относно общата организация на пазара на банани (1), последно изменен с Регламент (ЕО) № 1637/98 (2), и по-специално член 12, параграф 4 и параграф 6 и член 14 от него;
(1)
като има предвид, че Регламент (ЕИО) № 1858/93 на Комисията (3), последно изменен от Регламент (ЕО) № 796/95 (4), определя начини на приложение на режима на компенсаторни помощи за загубите на приходи в сектора на бананите;
(2)
като има предвид, че съгласно ангажимента, поет от Комисията при взимането на решения от Съвета, отнасящи се за различни селскостопански продукти за пазарната 1998/1999 г. и за приемането на нов режим за вноса на банани, следва да се увеличи фиксираният референтен приход за определянето на компенсаторните помощи за 1998 г., както и от 1999 г. нататък; като има предвид, че тези нови суми следва да се включат в Регламент (ЕИО) № 1858/93;
(3)
като има предвид, че мерките, предвидени в настоящия регламент, са в съответствие със становището на Управителния комитет за бананите,
ПРИЕ НАСТОЯЩИЯ РЕГЛАМЕНТ:
Член 1
Член 2, параграф 2 от Регламент (ЕИО) № 1858/93, се заменя със следното:
„2. Фиксираният референтен приход е 62,25 EUR за 100 кг нетно тегло за 1998 г. за зелените банани на етап излизане от склада за опаковане и 64,03 EUR за 100 кг нетно тегло от 1999 г. нататък.“
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 май 1999 година.